***Jorden rundt på 80 dager*** (originaltittel: *Around the World in 80 Days*) er en amerikansk eventyrkomedie fra 1956, basert på Jules Vernes roman med samme tittel fra 1873. Den er regissert av Michael Anderson. Hovedrollen spilles av David Niven, mens andre sentrale roller spilles av Cantinflas, Robert Newton og Shirley MacLaine. 

Den ble belønnet med fem Oscar, inkludert for Beste film, og to Golden Globe.

Handling
--------

London 1872: Den britiske rikmannen Phileas Fogg (David Niven) inngår et dristig veddemål med sine kolleger i en gentlemansklubb i London. Fogg mener det er fullt mulig, med datidens fremkomstmidler, å reise Jorda rundt på 80 dager, noe som blir møtt med protester av de andre. Det ender med at Fogg vedder omtrent alt han eier og setter av gårde, sammen med sin nyansatte tjener Passepartout, for å bevise sin påstand. Akkurat i det tidsrommet som Fogg forlater London, blir "Bank of England" ranet, og en detektiv sendes etter følget da de plutselig får status som mistenkte. Ferden går over land, vann og i lufta, og de er innom mange forskjellige land og kontinenter der de støter på utfordringer i fleng. Fogg og Passepartout gir aldri opp, og vandrer ufortrødent videre med friskt mot. Sammen er de fast besluttet på å vinne veddemålet, men det blir tidlig klart at det kommer til å holde hardt å rekke fristen som er satt. Hjemme i London sitter alle og venter på stadige nyheter om Foggs ville ferd rundt jordkloden i stadig kamp mot tiden.

Om filmen
---------

Filmkritikerne
Filmen har oppnådd 73% på Rotten Tomatoes.

VGs anmelder gav den terningkast fire og skrev blant annet at: «*Filmen er umåtelig storslått lagt opp. Både bildekvalitet og utstyr vitner om at ingen ting har vært spart for å nå et toppresultat. Når man likevel i blant kjeder seg under den mer enn 3 timer lange forestillingen, er det fordi filmen er så uttværet. Lange sekvenser med unødige panoreringer og bakgrunnsbilder er tatt i bruk for å fylle ut, og da har man lett for å miste tålmodigheten. Men når det skjer noe er filmen ypperlig. Et ekstra poeng er det store stjerneoppbudet. Praktisk talt alle filmskuespillere som teller, har medvirket i filmen, flesteparten av dem i små, men utsøkte roller. Filmen har mange vittige poenger, ikke minst myntet på engelsk borgerskap og klubbliv*».

Journalist Sven Egil Omdal beskrev den i 2010 på følgende måte: «*Storslått, men heller ikke noe mer*».

Publikum
Den innbrakte $23,1 millioner i USA. Dens produksjonskostnader var på $6 millioner.

Rollebesetning
--------------

* David Niven – Phileas Fogg
* Mario Moreno "Cantinflas" – Passepartout
* Shirley MacLaine – Princess Aouda
* Robert Newton – Mr. Fix

Marlene Dietrich hadde en birolle som saloon-vertinne.

Priser
------

Filmen ble belønnet med fem Oscar (beste film, beste foto, beste manus, beste klipp og beste musikk), to Golden Globe (beste dramafilm og beste skuespiller) og en pris fra Writers Guild of America. Den ble også belønnet med prisen for beste film av National Board of Review, samt beste film og beste manus av New York Film Critics Circle Awards.

Se også
-------

* Jorden rundt på 80 dager (bok)
* Jorden rundt på 80 dager (2004) (Disney-film)

Referanser
----------

1. ↑  Rotten Tomatoes
2. ↑  VG - Julefilmene (28.12.1959, s.7)
3. ↑  Aftenbladet (Sven Egil Omdal) – Oscar på 50-tallet (22.02.2010) Arkivert 7. mars 2010 hos Wayback Machine.
4. ↑
5. ↑

Eksterne lenker
---------------

* (en) *Jorden rundt på 80 dager* på Internet Movie Database Rediger på Wikidata

* (no) *Jorden rundt på 80 dager* hos Filmfront Rediger på Wikidata

* (sv) *Jorden rundt på 80 dager* i Svensk Filmdatabas Rediger på Wikidata

* (da) *Jorden rundt på 80 dager* i Danmark Nationale Filminstitut Rediger på Wikidata

* (en) *Jorden rundt på 80 dager* på AllMovie Rediger på Wikidata

* (fr) *Jorden rundt på 80 dager* på Allociné Rediger på Wikidata

* (nl) *Jorden rundt på 80 dager* på MovieMeter Rediger på Wikidata

* (en) *Jorden rundt på 80 dager* på Turner Classic Movies Rediger på Wikidata

* (en) *Jorden rundt på 80 dager* på American Film Institute Rediger på Wikidata

* (en) *Jorden rundt på 80 dager* på Rotten Tomatoes Rediger på Wikidata

| * v
* d
* r
Oscar for beste film: vinnere 1941–1960 |
| --- |
| 
* 1941: *Grønn var min barndoms dal*
* 1942: *Mrs. Miniver*
* 1943: *Casablanca*
* 1944: *Vandre min vei*
* 1945: *Forspilte dager*
* 1946: *De beste år av vårt liv*
* 1947: *Mellom gentlemenn*
* 1948: *Hamlet*
* 1949: *Det kan hende overalt*
* 1950: *Alt om Eva*
* 1951: *En amerikaner i Paris*
* 1952: *Verdens største show*
* 1953: *Herfra til evigheten*
* 1954: *Storbyhavnen*
* 1955: *Marty*
* 1956: *Jorden rundt på 80 dager*
* 1957: *Broen over Kwai*
* 1958: *Gigi*
* 1959: *Ben-Hur*
* 1960: *Ungkarsleiligheten*

 |
| 
* 1927–1940
* **1941–1960**
* 1961–1980
* 1981–2000
* 2001-

 |

Portal: Film

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data) **·** BNE
 |